PIIBEL ARMSAKS
Sel korral räägime teemal "Hanna - usupuhastaja ema".
Kas maailma ajaloos on nähtud, et üks mees teeb kaks naist õnnelikuks
samal ajal? Sel korral tutvume perega, kus perepea seda üritas.
See juhtus 1000 aastat enne Kristuse sündi. 1 Sm raamatust loeme, et
Soofimi-maal oli mees nimega Elkana. Tal oli 2 naist: Hanna ja Peninna.
Peninnal oli lapsi, aga Hanna oli lasteta. Elkana armastas oma
esimest naist Hannat, kuid kuna neile ei tulnud lapsi, siis võttis
ta enesele teise naise. Peninnagi janunes mehe armastuse järele,
aga nägi end olevat talle ainult hädaabi. Peaksid olema pühak,
et sellises olukorras mitte armukade olla. Piibel räägib:
"Ja teine naine, Peninna, solvas teda ka väga, et ta tunneks ennast
alandatuna, sellepärast et Issand oli sulgenud ta lapsekoja."
Targa naisena oleks Peninna oma armukadedust Jumalale jaganud.
Selle asemel ta mürgitas kogu pere elu.
Elkana kodus polnud kellelgil hea olla.
Igal aastal käis Elkana perega Siilos Issanda templis, et pidutseda
ja ohverdada patuohver. Peninna solvas Hannat sel ajal v hullult.
Söömaaeg lõppes iga kord sellega, et Hanna nuttis.
Mees püüdis oma lemmiknaist lohutada: "Hanna, miks sa nutad ja miks sa
ei söö? ... Kas ma pole sulle parem kui kümme poega?"
Hanna koges mehe suurt armastust, aga see ei teinud teda õnnelikuks.
Ta tunnistas, et on õnnetu naine. Ta igatses lapse järele.
Piibel räägib:"Ükskord pärast söömist ja joomist Siilos, ...
tõusis Hanna üles, ja olles hinges kibestunud, palvetas ta Issanda
poole ja nuttis väga."
Arvan, et Hanna rääkis Issandale oma lastetusest juba 1000 korda, aga
nüüd lisas ta palvesse tõotuse:
kui Issand annab talle poja, siis tema kingib poja Issandale tagasi.
Poeg võis jääda templisse kogu eluajaks. Issand kasvatas Hannat
aastaid, enne kui ta soostus nii suure ohvriga. Jumal nii vajas seda
poega - Saamueli kui ka ema, kes oli valmis lapsest loobuma.
Siilo vana ülempreester polnud näinud kedagi nii pikalt palvetamas
ta arvas, et seal on mängus alkohol.
Sel ajal polnud vist harv see, et naine on joobnuna pühamus,
kuna usk oli sügavas madalseisus.
Kui Hanna rääkis palvest ülempreester Eelile, siis Eeli vastas:
"Mine rahuga, küll Iisraeli Jumal täidab su palve,
mis sa temalt palusid!"
Sel hetkel Hanna tajus, et Issand on kuulnud tema palvet ja annab
talle poja. Ta sai rahu südamesse juba enne, kui palvevastus käes oli.
Seepärast ta lõpetas tusatsemise.
Sõber, Jeesus ootab, et sinagi usuks Tema abisse juba enne,
kui oled saanud palvevastuse.
Kui beebi sündis, täitus ema süda suure armastusega tema vastu.
Poeg sai nimeks "Saamuel - Issand kuuleb". Tänulikkusest hoidis Hanna
last enda juures lühikesed imetamise aastad - kolm kuni viis aastat.
Ta teadis, et laps on tema süles veel vaid lühikest aega.
Seepärast ta kogus vaimset vara lapse tuleviku tarbeks: laulis talle
vaimulikke laule, palvetas lapsega ja rääkis talle Iisraeli Jumalast.
Sõber, kas ka sina räägid Hanna kombel vaimset elu lapsele,
kes on antud sinu hoole alla?
Kas Hanna tõrjus peast mõtted, mis juhtub Saamueliga templis?
Hanna võitles usuvõitlust ja võitis selle. Ta sai kindluse, et Issand
hoolitseb lapse eest ilma ema abita.
Kui poeg sai võõrutatud, siis läks Hanna Siilo reisile. Piibel räägib
sellest liigutavalt, poiss oli veel väike. Eelit kohates ütles Hanna:
"Oh, mu isand! Nii tõesti kui sa elad, ..., olen mina see naine, kes
seisis siin su juures Issandat paludes. Selle poisi pärast ma
palusin ja Issand andis mulle mu palve peale, mida ma temalt palusin.
Seepärast annan minagi tema Issandale: kõigiks oma elupäeviks"
Hanna süda oli lõhkemas ja siiski pole tema sõnades kuulda kibedust.
Ka Saamuel oli kurb ja ta nuttis mitu päeva ja ööd ema järele.
Sõber, kas siin ei tule pähe küsida Issandalt, kuidas Ta saab ühelt
emalt paluda sellist ohvrit? Kas tead, mida Issand vastaks?
"Ma ise olin nõus sama ohvriga, mis Hanna - Ma andsin oma ainsa
Poja sinu pärast... mitte templisse, vaid ristisurma."
Väike Saamuel palus Siilos Issandat. Emast eraldumine ei hävitanud poja
vaimset tervist, vaid ajas tema Issanda sülle. Ka väike laps võib
õppida Issanda usaldamist, kui temalt kaovad maised tugisambad.
Siiski peab möönma, et Saamuelist endast ei tulnud hea laste kasvataja.
Seda mõjutasid tema lapsepõlve kogemused.
Me tahame lapsi säästa kannatustest ja traumadest. Äkki peaksime hoopis
palvetama, et traumad õpetaksid lapsele Issanda usaldamist?
Et neist tuleks Talle armuannid. Kui Issand kutsub sind tööle
misjonipõllule, siis Ta hoolitseb nende traumade eest,
mis võivad seal su lapsele juhtuda.
Meie kultuuris peetakse Hanna käitumist vastutustundetuks.
Tänapäeval saavad üha rohkem lapsi haiget vanemate abielulahutuse läbi.
Mõtleme, et Issanda pärast ei saa loobuda lapsest,
aga uue armastuse pärast saab. Kas see pole mitte absurdne?
Uskumatu, et Hanna suutis laulda kiituslaulu sel päeval,
kui loobus Saamuelist. Nii algab see laul:"Mu süda rõõmutseb Issandas,
... sest ma olen rõõmus sinu abi pärast."
Hanna kiituse suurim teema on see, kui irratsionaalselt juhatab Jumal
oma lapsi maa peal. Ta viib uskliku surmavarju oru äärde enne,
kui annab neile elu. Ta ei tee neid rikkaks, vaid tihti just vaeseks.
Selle asemel, et tõsta laps maast üles, vajutab Issand lapse mutta.
Sellist Jumala käitumist kutsus Luther ristiteoloogiaks.
Ristiteoloogia õpetab, et Jumal on salajane. Tema armastus on
tihti usu-, mitte nägemise asi. Hanna, Elkana naine on esimene
Piibli prohvet, kes vormis risti- teoloogia selgeteks sõnadeks.
Hanna kiituslaul lõpeb ennustusega tulevasest Messiast. Selleski on ta
esimene, kes kasutab väljendit "Võitud Kuningas".
Ka Maarja oli ristiteoloog, kui ta hiljem tsiteeris Hanna kiituslaulu.
Hanna jõudis Siilost tagasi tühja kodusse, kaasas lapseigatsus.
Igal hommikul esimesena ja igal õhtul viimasena meenutas ta väikese
poisi nägu, tema kirkaid silmi ja nende lahkumineku pisaraid.
Aga Hanna oskas palvetada, seda ta oli õppinud enne Saamueli sündi.
Nüüdki teadis Hanna viisi, kuidas mõjutada lapse elu: räägi Issandale.
Kui ema on lapsest eraldatud, siis õpib ta innukalt palvetama.
Läks mööda aasta, enne kui Hanna nägi armsamat uuesti.
Ema luges kindlasti kuid, nädalaid ja päevi.
Ja koosolemise päevad möödusid kiiresti ja taas oli lahkuminek ees.
Igal aastal läks Hanna Siilosse Saamueli nägemise ootuses.
Igal korral andis ta pojale armastuses tehtud väikese ülakuue.
Aga Eeli oli õnnistanud Saamueli ema ja palunud talle teist last.
Hanna sünnitaski veel kolm poega ja kaks tütart.
Vähehaaval täitusid tema käed tööga ja intensiivne igatsus siirdus
südame põhja, mis ei piinanud teda enam.
Eeli, Siilo ülempreester sai 80. aastaselt Saamueli kasvatajaks.
Tal olid kaks poega: Hofni ja Piinehas - preestrid, keda huvitas
ainult söömine, joomine ja seks.
Nende meeste eludest räägitakse kahest patust: nad võtsid Issandale
toodud ohvrist osa enesele, mis kuulus Issandale ning teiseks tõid
nad noori naisi templisse. Võime vaid ette kujutada, kuidas selline
eeskuju mõjutas templiskäijaid. Aga see ei mõjutanud Saamueli.
Piibel räägib:"Aga Saamuel teenis Issanda ees,..., riietatud linasesse
õlarüüsse." Saamuel kasvas ja oli rõõmuks Issandale ja inimestele.
Ühel ööl kutsus Issand Saamueli prohvetiametisse. Siis hakkas
sõnumeid tihemini tulema. Issand oli lõpuks saanud endale mikrofoni.
Piibel räägib:"Ja Saamuel kasvas ning Issand oli temaga ega lasknud
ainsatki oma sõna tühja minna."
Sellest ajast saadik ilmutas Issand Siilos oma tahet Saamuelile.
Kogu Iisrael kuulas Saamueli.
Hanna loovutas poja Issandale ja ta ei pidanud seda kunagi kahetsema.
Tema pisarad ei olnud läinud hukka. Issand tegi Hanna pojast rahvale
prohveti ja usupuhastaja koguni 70 aastaks. Kui Saamueli ei oleks
olnud, oleks Iisrael õige usu arvatavasti täielikult kaotanud.
Hannast sai usupuhastaja ema!
Peamine ta elus ei olnud ohver, mida tema andis, vaid see ohver,
mida ta uskus. Elkana pere iga-aastane patuohver viitas Jumala Tallele,
kes võttis ühekorraga ära kõik maailma patud.
Hanna uskus Päästjasse 1000 a enne Tema sündi. Ja selle Päästja
juurde saame meiegi tulla tänapäeval ebaõnnestunud emade, vanaemade,
tädide ja ristivanematena. Saame andeks paluda oma patud ja paluda ka
seda, et Issand hoolitseks meie eest armastuses samal moel, kui
Ta hoolitses Hanna poja eest.
Saatematerjale on võimalik tellida veebist: www.ilosanomapiiri.fi
Tõlge: Merle Sibola